सारा-कार्तिक एक बार फिर साथ आ सकते हैं नजर!, फिल्म के मेकर्स ने सारा अली खान को किया एप्रोच
Aashiqui 3 Movie Star Cast - Sara-Kartik Can Be Seen Together Once Again. बॉलीवुड एक्टर कार्तिक आर्यन की फिल्म 'आशिकी 3' को लेकर एक बड़ा अपडेट सामने आया है। मीडिया रिपोर्ट्स के मुताबिक मेकर्स कई दिनों से फिल्म के लिए एक एक्ट्रेस की तलाश कर रहे थे
बॉलीवुड एक्टर कार्तिक आर्यन की फिल्म 'आशिकी 3' को लेकर एक बड़ा अपडेट सामने आया है। मीडिया रिपोर्ट्स के मुताबिक मेकर्स कई दिनों से फिल्म के लिए एक एक्ट्रेस की तलाश कर रहे थे। हालांकि अब उनकी तलाश पूरी होती दिखाई दे रही है। कहा जा रहा है कि इस फिल्म में सारा अली खान और कार्तिक आर्यन एक साथ नजर आ सकते हैं।
मेकर्स ने किया 'आशिकी 3' के लिए सारा को एप्रोच
'आशिकी 3' के मेकर्स कार्तिक के अपोजिट सारा को कास्ट करना चाहते हैं और उनसे बातचीत भी कर रहे हैं। अगर सारा, कार्तिक के साथ स्क्रीन स्पेस शेयर करने का ऑफर एक्सेप्ट करती हैं, तो ये दोनों के फैंस के लिए किसी विजुअल ट्रीट से कम नहीं होगा। हालांकि, इस बात पर अभी तक मेकर्स की तरफ से किसी भी तरह की ऑफिशियल अनाउंसमेंट नहीं की गई है।
अगर सारा इस ऑफर को एक्सेप्ट करती हैं, तो ये कार्तिक-सारा की एक साथ दूसरी फिल्म होगी। इससे पहले दोनों 2020 में आई इम्तियाज अली की फिल्म 'लव आज कल 2' में साथ नजर आए थे। वहीं बॉलीवुड हंगामा का ये भी है कि फिल्म के मेकर्स किसी तीसरी फीमेल एक्ट्रेस की भी तलाश कर रहे हैं।
सारा-कार्तिक कर चुके हैं एक-दूसरे को डेट
सारा और कार्तिक एक दूसरे को डेट भी कर चुके हैं। सारा ने कुछ साल पहले कॉफी विद करण में अपने पिता सैफ अली खान के सामने कहा था कि उन्हें कार्तिक पर क्रश है। साथ ही सारा ने कार्तिक को डेट करने की इच्छा भी जताई थी। ऐसे में जब दोनों ने 'लव आज कल 2' में साथ काम किया तो उनके अफेयर को लेकर अफवाहें जोर पकड़ने लगीं। हालांकि, फिल्म की रिलीज के बाद दोनों के अफेयर की खबरें भी हवा हो गईं।
कार्तिक-सारा के अपकमिंग प्रोजेक्ट्स
कार्तिक को हाल ही में रोहित धवन अभिनीत फिल्म 'शहजादा' में देखा गया था, जो बॉक्स ऑफिस पर असफल रही। इसके अलावा कार्तिक 'कैप्टन इंडिया' और 'सत्यप्रेम की कथा' में भी नजर आएंगे। वहीं सारा के पास करीब 3-4 फिल्में हैं। वो पहले लक्ष्मण उटेकर की अनटाइटल्ड फिल्म में दिखाई देंगी। इस फिल्म में उनके साथ विक्की कौशल भी नजर आएंगे। उसके बाद वो 'ऐ वतन मेरे वतन' में भी नजर आएंगी।